Llyfr Taliesin - Wicipedia

# Llyfr Taliesin

### Oddi wrth Wicipedia, y gwyddoniadur rhydd.

Y mae Llyfr Taliesin (Peniarth 2) ymhlith y cynharach o lawysgrifau Cymraeg sydd wedi goroesi. Llawysgrif ar femrwn sy'n dyddio o tua 1275 i 1325 ydyw ond sy'n cynnwys testunau sy'n hŷn o lawer. Mae ar gadw yn Llyfrgell Genedlaethol Cymru, Aberystwyth. Tybir iddo gael ei ysgrifennu yn ne neu ganolbarth Cymru. Math o flodeugerdd o'r cerddi a briodolwyd i Daliesin ydyw.

### [golygu] Cynnwys

Ceir testunau Canu Taliesin, gwaith dilys y bardd hanesyddol Taliesin (fl. ail hanner y 6ed ganrif) yn y llawysgrif. Priodolir y cyfan o'r cerddi eraill yno i Daliesin hefyd, ond testunau diweddarach ydyn nhw, wedi'u tadogi ar Daliesin Ben Beirdd y traddodiad brud. Mae nifer o'r rhain yn ymwneud â'r chwedl Hanes Taliesin. Ceir yn ogystal nifer o gerddi darogan, gan gynnwys Armes Prydain, cerddi i arwyr fel Cynan, Gwallog, Alecsander Fawr ac Ercwlff (Hercules), ynghyd â chyfres o gerddi crefyddol a Beiblaidd.

### [golygu] Llyfryddiaeth

- J. Gwenogvryn Evans (gol.), Facsimile and Text of the Book of Taliesin (1910). Argraffiad ffacsimile ardderchog.
- Ifor Williams (gol.), Canu Taliesin (Caerdydd, 1960). Gwaith y Taliesin hanesyddol.

Wedi dod o "http://cy.wikipedia.org../../../l/l/y/Llyfr_Taliesin_64e0.html"

Categorïau tudalen: Llyfr Taliesin | Llawysgrifau Cymreig | Llawysgrifau Peniarth

##### Views

- Erthygl
- Sgwrs
- Diwygiad cyfoes

##### Chwilio